DOI: 10.14457/tu.the.2016.1631
title: การสำรวจความรู้ ทัศนคติ และพฤติกรรมการใช้แอปพลิเคชันไลน์ของคนวัยทำงานในเขตกรุงเทพมหานคร

description: การศึกษาเรื่อง “การสำรวจความรู้ ทัศนคติ และพฤติกรรมการใช้แอปพลิเคชันไลน์ของคนวัยทำงานในเขตกรุงเทพมหานคร” มีวัตถุประสงค์ในการศึกษา คือ  (1) เพื่อศึกษาลักษณะภูมิหลังทางประชากรของคนวัยทำงานในเขตกรุงเทพมหานครที่ใช้แอปพลิเคชันไลน์ (2) เพื่อศึกษาระดับความรู้ที่มีเกี่ยวกับแอปพลิเคชันไลน์ของคนวัยทำงานในเขตกรุงเทพ  (3) เพื่อศึกษาทัศนคติที่มีต่อการใช้แอปพลิเคชันไลน์ของคนวัยทำงานในเขตกรุงเทพมหานคร (4) เพื่อศึกษาพฤติกรรมการใช้แอปพลิเคชัน ไลน์ของคนวัยทำงานในเขตกรุงเทพมหานครโดยการศึกษาครั้งนี้เป็นการศึกษาเชิงปริมาณ (Quantitative Research) ดำเนินการเก็บข้อมูลโดยการสำรวจ (Survey Research) จากกลุ่มตัวอย่าง โดยใช้แบบสอบถาม (Questionnaire) เป็นเครื่องมือในการเก็บรวบรวมข้อมูลจากกลุ่มตัวอย่าง ซึ่งเป็นตัวแทนของประชากรที่ต้องการศึกษา โดยการสุ่มตัวอย่างที่ใช้ในการศึกษาครั้งนี้  มีขนาดกลุ่มตัวอย่างเท่ากับ 400 คน แบ่งเป็นประชากรทั้งเพศชายและเพศหญิงวัยทำงานอายุระหว่าง 20-60 ปี อาศัยอยู่ในเขตกรุงเทพมหานครและเป็นผู้ที่ใช้งานแอปพลิเคชันไลน์ โดยใช้วิธีการสุ่มแบบหลายขั้นตอน (Multi-Stage Sampling)เครื่องมือที่ใช้ในการศึกษาครั้งนี้คือ แบบสอบถามชนิดปลายปิด (Closed-ended Question) โดยกลุ่มตัวอย่างตอบแบบสอบถามด้วยตนเอง (Self-Administered Questionnaires)ในส่วนของผลการศึกษาพบว่า กลุ่มตัวอย่าง 400 คน ส่วนใหญ่เป็นเพศหญิงมากกว่าเพศชาย  มีช่วงอายุระหว่าง 20-30 ปี  มีการศึกษาในระดับปริญญาตรีมากที่สุด ส่วนใหญ่ประกอบอาชีพพนักงานบริษัท/เอกชนมากที่สุด มีรายได้เฉลี่ยระหว่าง 20,001- 30,000 บาทกลุ่มตัวอย่างส่วนใหญ่มีพฤติกรรมการใช้แอปพลิเคชันไลน์ทุกวันมากที่สุด โดยใช้แอปพลิเคชันไลน์เป็นระยะเวลามากกว่า 4 ปี  มีการใช้งานแอปพลิเคชันไลน์มากที่สุดในช่วงเวลา 19.01-21.00 น. สถานที่ที่ใช้งานแอปพลิเคชันไลน์มากที่สุดคือ บ้าน/ที่พักอาศัย โดยใช้งานแอปพลิเคชัน ไลน์ผ่านสมาร์ทโฟนความรู้เกี่ยวกับการใช้แอปพลิเคชันไลน์โดยรวมของกลุ่มตัวอย่างอยู่ในระดับมีความรู้มาก จากการเก็บข้อมูลพบว่า กลุ่มตัวอย่างมีความรู้ในประเด็น “แอปพลิเคชันไลน์เป็นแอปพลิเคชันสำหรับการสนทนา (Chat)” กลุ่มตัวอย่างมีความรู้ในระดับมีความรู้มากที่สุด รองลงมาคือ ประเด็น “แอปพลิเคชัน ไลน์สามารถส่งรูปภาพ วีดีโอ และ ข้อมูลได้” พบว่า กลุ่มเป้าหมายมีความรู้ในระดับมีความรู้มากที่สุด และ ประเด็น “แอปพลิเคชันไลน์มี Stickers, Emoji, Emoticon ใช้ส่งแทนข้อความรู้สึกหรือข้อความไปยังคู่สนทนาได้” พบว่า กลุ่มเป้าหมายมีความรู้ในระดับมากที่สุด ตามลำดับทัศนคติเกี่ยวกับการใช้แอปพลิเคชันไลน์โดยรวม มีทัศนคติเกี่ยวกับการใช้แอปพลิเคชัน ไลน์เชิงบวกมาก โดยพบว่า ในประเด็น “ช่วยประหยัดค่าใช้จ่ายในการติดต่อสื่อสาร” มีทัศนคติเชิงบวกมากที่สุด รองลงมา คือ ประเด็น “ใช้งานง่าย ทำให้ติดต่อสื่อสารกับเพื่อนร่วมงานได้สะดวกรวดเร็วขึ้น” มีทัศนคติเชิงบวกมากที่สุด ในประเด็น “มีช่องทางในการสื่อสารให้เลือกใช้หลากหลาย” มีทัศนคติเชิงบวกมากที่สุด ตามลำดับพฤติกรรมเกี่ยวกับการใช้แอปพลิเคชันไลน์โดยรวม มีพฤติกรรมเกี่ยวกับการใช้แอปพลิเคชันไลน์ในระดับปานกลาง โดยกลุ่มตัวอย่างมีพฤติกรรมในประเด็น “ท่านใช้งานรับ-ส่งข้อความสนทนากับเพื่อนร่วมงาน (Chat)” มีพฤติกรรมในระดับมากที่สุด รองลงมา คือ ประเด็น “ท่านใช้งานส่ง Emoji, Emoticon, Sticker ให้กับเพื่อนร่วมงานแทนข้อความตัวอักษร” มีพฤติกรรมในระดับมากที่สุด ประเด็น “ท่านใช้งานรับ-ส่งรูปภาพ (Photo) ให้กับเพื่อนร่วมงาน” มีระดับพฤติกรรมมาก ตามลำดับจากการทดสอบสมมติฐานการศึกษา “คนวัยทำงานในเขตกรุงเทพมหานครที่มีลักษณะทางประชากรแตกต่างกันจะมีความรู้เกี่ยวกับการใช้งานแอปพลิเคชันไลน์แตกต่างกัน” พบว่า อายุที่แตกต่างกันจะมีความรู้เกี่ยวกับการใช้งานแอปพลิเคชันไลน์แตกต่างกัน แต่ไม่พบความแตกต่างในส่วนของตัวแปรเพศ รายได้ต่อเดือน ระดับการศึกษา อาชีพ